
eDiToRial.— 


1 títol d'un article 

d'aquest número del 

Resse resumeix molt bé 
l'esperit del present 
monogràfic, molta feina i poc 
treballts. Dones i treball: 
moltes tasques 
desenvolupades, però 
tanmateix poc reconegudes 
socialment i encara menys 
remunerades econòmicament. 
Amb el present monogràfic 
volem donar veu a aquestes 
circumstàncies des d'un punt 
de vista històric (al llarg del 
segle XX) a les terres del Camp 
de Tarragona. 

El treball femení realitzat 
en l'àmbit domèstic difícilment 
ha estat valorat com un treball 
d'interès, necessitats i 
repercussions socials, a 
l'escala que tradicionalment 
economistes i historiadors 
entenen l'Economia o 
VEstructura Social d'un país. 
Això ha estat així perquè 
Vestudi de la família i la seva 
organització difícilment s'ha 
entès com a part estructural 
de l'organització d'una 
societat. La família s'ha vist 
com un argument d'àmbit 
privat, de portes endins, i en 

consequència l'economia 
domèstica, la formació dels 
infants, el benestar i salut de 
grans i petits, i tots aquells 
treballs desenvolupats a casa 
que contribueixen amb petits 
sous, són assumits com a 
dfeineso, o en el pitjor dels 
casos allò que les dones fan 
de normab, de natural. No 
es consideren drebalb fins que 
aquestes mateixes s'exerceixen 
fora de casa per anomenar-se 
aleshores activitats 
econòmiques, ensenyament 
escolar, salut pública, atenció 
i benestar social, etc. Quan 
finalment la dona s'incorpora 
al món laboral (en majúscula), 
s'endú amb ella la 

minusvaloració tradicional de 
la seva activitat, es menysté la 
seva capacitat de treball, la 
responsabilitat en l'assumpció 
de càrrecs i, sobretot, menor 
remuneració econòmica. 

La voluntat del present 
monogràfic és evidenciar la 
inexactitud d'aquestes 
assumpcions, proveir noves 
visions per Panàlisi 
historiogràfica i econòmica del 
treball femení, i explicar el 
caràcter d'alguns dels treballs 
desenvolupats per les dones 
al Camp de Tarragona. 


Montserrat Soronellas, Toni Martí i Xisca Martorell 


ABILITAT DE (RIAR. 
MEMÒRIA DEL TREBALL 
DE LES DONES EN ELS 
MAGATZEMS DE FRUITA SECA 


La perspectiva de gènere ha permès desco- 
brir fragments de realitats que ens havien 
quedat ocults darrere de versions recreades 
de manera convencional, que reconstruien 
els fets comptant només amb els homes 
que, durant segles, s'han mantingut com els 
grans protagonistes socials. La història de 
les nostres societats s'ha explicat comptant 
sobretot amb la trajectòria d'homes, i d'algu- 
nes dones, que han ocupat posicions de po- 
der, des de l'Administració local, empresa, 
PEsglésia, l'exèrcit o des de qualsevol altra 
instància de control social, econòmic, polític 
o ideològic. 

Afortunadament, ja fa anys que vam co- 
mençar a democratitzar la història i les dife- 
rents formes de revisió de les realitats de les 
nostres societats. Des dels seixanta, els histo- 
riadors van adonar-se de la importància de 
fer entrar en l'escena del relat històric a tots 
els actors socials i van començar a parlar de 
col-lectius que representen la immensa ma- 
joria de la societat i que fins llavors havien 
quedat al marge de la història. Les classes 
populars no havien interessat als investiga- 
dors més que en el moment en què calia par- 
lar d'elles, indefectiblement, perquè s'havien 
rebel-lat contra l'autoritat o contra la fatalitat 
del seu destí de desposseits. La història eco- 
nòmica i social primer, i la història de les 
mentalitats més endavant, van descobrir el 
món de les coses petites, de les vides petites, 
dels pobles i d'homes i dones que no prenen 
les grans determinacions històriques però 
que fan la societat i la transformen, simple- 
ment decidint sobre quina pot ser la millor 
manera de viure la seva vida i de procurar 
per la vida dels que tenen més a la vora. 

La història va canviar molt en el moment 
en què va començar a parlar de vides peti- 
tes. No es tractava només de parlar d'una 
altra gent, sinó també de tractar sobre unes 
altres coses. L'interès, fins llavors centrat en 

la revisió dels grans esdeveniments polítics 
i econòmics, va començar a desviar-se cap 
a temes relacionats amb la reconstrucció de 
les formes de vida de les societats del passat, 
de la forma com la gent vivia la seva quotidi- 
anitat: el treball, la religiositat, la família, la 
salut i la malaltia, l'alimentació, les formes 
d'organització, la vida domèstica... L'abor- 
datge d'aquestes questions, que podem situar 
en una visió sociològica i antropològica de 
la realitat històrica, ha adreçat a linvestiga- 
dor cap a la presa en consideració de nous 
subjectes d'estudi, i és en aquest sentit que la 
història va començar a parlar de les dones, 
de totes les dones. Avui gairebé ens provoca 
un somriure pensar en com es pot treballar 
sobre realitats passades o presents sense te- 
nir en compte la meitat de la població que les 
protagonitza, però ha estat així durant molt 
de temps i, a vegades encara és així, sense 
qui ni tan sols en tinguem consciència. Les 
dones han estat històricament en el cantó 
menys visible de la societat, la seva partici- 
pació social ha estat poc valorada, fins i tot 
per les dones mateixes, atès que hi ha hagut 
consens general en considerar que la dona 
s'ha ocupat de questions essencials però poc 
importants. Podem arribar a reconèixer que 
les tasques d'atenció a les persones són es- 
sencials, perquè d'elles en depèn la vida, i al 
mateix temps valorar que són poc importants 
en el context de les grans questions que de- 
cideixen el que passa al món. Fa temps que 
s'ha començat a treballar per canviar aquest 
biaix, però encara hi ha molta feina a fer. 
Aquest article vol aportar-hi el seu granet 
de sorra explicant el treball que durant molts 
anys han realitzat les dones en una activitat 
econòmica molt important a les comarques 
de Tarragona: la producció i comercialització 
de fruita seca. Fins a Parribada de sofisticats 
processos mecanitzats, i encara després que 
les màquines s'hagin incorporat a la feina, 

les dones s'han ocupat de triar amb cura les 
avellanes i les ametlles que s'havien de tren- 
car i preparar per comercialitzar-les. Reus és 
la ciutat des d'on s'ha comercialitzat la major 
part de fruita seca produida a les nostres co- 
marques però també arreu de l'Estat. Aques- 
ta ha sigut, doncs, una activitat econòmica 
clau per a la ciutat des de finals del segle XIX 
i durant tot el segle XX, una activitat que l'ha 
mantinguda molt vinculada a tots els pobles 
productors, especialment els de la seva àrea 
d'influència més immediata, que han trobat 
a Reus el lloc des d'on vendre les seves pro- 
duccions agràries i on comprar tot allò que 
han necessitat. Tot plegat ha permès configu- 
rar el tarannà de la ciutat actual, tanmateix, 
avui, el comerç dels productes agraris que li 
va donar sentit i significació (fruita seca, olis, 
vins i licors) ha deixat d'ocupar la posició 
privilegiada que havia tingut fins fa només 
vint-i-cinc anys i ha esdevingut tan sols una 
més de les activitats —potser ni tan sols la 
més coneguda— amb què la gent pot identifi- 
car la ciutat. 

Els magatzems de fruita seca han estat 
els espais industrials en els quals s'han des- 
envolupat els processos de neteja, selecció i 
transformació prèvia a la comercialització, 
de la fruita seca, i les dones, les protagonistes 
indiscutibles d'aquests treballs. Malgrat tot, 
malgrat haver estat una activitat transcen- 
dental a la ciutat, i malgrat haver ocupat cada 
any a centenars de dones en èpoques en què 
estaven poc incorporades al mercat de treball 
(la primera meitat del segle xx), la ciutat ha 
guardat poca memòria d'una realitat que 
pensem que és singular i molt significativa 
per a Pestudi de la participació laboral de les 
dones i de la trajectòria del Reus contempo- 
rani. 


Els pobles i la ciutat: producció 
i comerç de la fruita seca 


La fruita seca ha significat, des de la sego- 
na meitat del segle xix, quan el seu conreu 
comença a estendre's pels pobles del Camp 
de Tarragona, un vincle d'unió i un recurs 
de relació econòmica, social i cultural entre 
els pobles i les ciutats, especialment amb 
Reus que, com hem dit, és la ciutat que ha 
concentrat la comercialització d'aquests pro- 
ductes, però també amb Tarragona perquè és 
a través del port que des del xIX es va donar 
sortida a la fruita seca del Camp en direcció 
a paisos d'Europa i Amèrica. 

El protagonisme de lavellana en lagri- 
cultura dels pobles del Camp de Tarragona 
s'inicia tímidament durant la segona meitat 
del segle XIX quan la vinya comença a te- 
nir alguns problemes associats a les malures 
provocades per fongs. Arran dels bons resul- 
tats i de la tasca de difusió de particulars i 

d'institucions, el conreu de Vavellaner es va 
anar expandint i es van dur a terme iniciati- 
ves privades i públiques encaminades a esti- 
mular-ne la productivitat." 

L'any 1910 a la demarcació de Tarragona 
hi havia més de dos milions d'avellaners 
i s'hi produien al voltant de 20.000 tones 
d'avellana, el 6090 de la producció espanyo- 
la. L'any 1916, Reus comptava amb setze 
exportadors d'aquests productes, quatre dels 
quals disposaven de trencadora, indicador 
que almenys una part de la producció ja era 
tramesa a Pestranger en gra i no en closca 
com durant el segle xixS No obstant això, 
l'època gloriosa de la producció i el comerç 
de fruita seca l'hem de situar des de la dèca- 
da dels quaranta i fins a la dels vuitanta. Les 
xifres de superfície de conreu i de producció 
es mantenen força invariables des de finals 
de la dècada del 1940, quan la reconversió al 
conreu de l'avellana ja estava feta, fins a la 
dels seixanta" i, fins i tot podríem dir que fins 
als anys vuitanta, moment en què es va arri- 
bar a la màxima producció, abans de la crisi 
de preus de finals d'aquesta dècada." L'espe- 
cialització agrícola de la comarca va anar 
desenvolupant un sector agroindustrial i so- 
bretot comercial molt potent, ubicat a Reus 
i estretament vinculat amb els pobles de la 
vora a través d'una tupida i ben tramada xar- 
xa de corredors comercials que feien d'inter- 
mediaris entre el pagès i l'exportador i que 
portaven els fruits des dels pobles del Camp 
cap a la ciutat. Els exportadors defensaven 
els seus interessos, arredossats a la Cambra 
del Comerç i de la Indústria i ocupant algu- 
na posició de poder en l'Administració local, 
provincial o, fins i tot, de V'Estat. 

Alguns dels exportadors reusencs van 
acabalar fortunes importants i van formar 
part essencial de la classe burgesa més aco- 
modada del Reus d'abans i, més encara, de 
després de la guerra, especialment entre els 
anys quaranta i seixanta del segle xx. Els ex- 
portadors més importants —entre els quals es 
troben els Cochs, Alimbau, Fontana, Llopis o 
Sabater— van conformar, junt amb d'altres, 

Pelit de la ciutat on compartien espai urbà, 
que no estils de vida, amb els treballadors i 
treballadores dels diferents comerços i de les 
activitats industrials, comercials i artesanes 
del Reus d'aquells anys. 

La majoria d'exportadors tenien magat- 
zems equipats amb trencadores amb les 
quals esclofollaven les avellanes, les amet- 
lles i, en menor mesura, les nous, per por- 
tar-les en gra al mercat. El trencat, en el cas 
de Vavellana i de les nous, i el repelat en el 
cas de l'ametlla eren les úniques intervenci- 
ons que l'exportador feia sobre el producte 
abans de comercialitzar-lo, una situació que 
va canviar de manera radical a partir de la 
dècada dels anys vuitanta, quan es van impo- 
sar els processos d'elaboració agroindustrial 
actuals. L'any 1916 només quatre dels setze 
exportadors de fruita seca de Reus tenien el 
magatzem equipat amb la trencadora, però el 
1956 ja consta l'existència de catorze màqui- 
nes esclofolladores repartides en deu magat- 
zems. A partir dels anys cinquanta, aquesta 
activitat comercial i industrial augmenta, 
fins que l'any 1970 ja es registren trenta-cinc 
exportadors a la ciutat Cap aquesta èpo- 
ca, els magatzems, que fins llavors estaven 
ubicats al centre de Reus, com el carrer de 
Sant Llorenç, van anar sent desplaçats, pri- 
mer cap a carrers més perifèrics de la trama 
urbana i, a la dècada de 1980, als polígons 
industrials, on era més fàcil tenir l'espai su- 
ficient per afrontar la modernització de les 
instal-lacions i la mecanització inherent a 
Pactivitat industrial i molt mecanitzada que 
s'hi desenvolupava. 


La feina a la cinta, la feina de triar 


Amb màquines o sense, una part essencial 
de procés de transformació de la fruita seca 
que es duia a terme en els magatzems la 
realitzaven les dones. En els magatzems hi 
havia una forta segmentació dels processos 
de treball en funció del gènere. No cal dir, 
que les feines de direcció i gestió les feien 
els homes, els amos i alguna altra persona 
de confiança, a vegades un membre de la 
mateixa família, i alguna dona ocupada en 
les feines de secretaria i d'administració rea- 
litzades des de les oficines. Els homes també 
eren presents en el magatzem fent les feines 
de peonatge, de càrrega i descàrrega i també, 
els de més confiança, les feines més qualifi- 
cades de control i de realització efectiva dels 
processos de pelar i torrar el producte, així 
com la supervisió de tota la maquinària de 
les instal-lacions i de la tria del producte, que 
era la feina que més treballadors ocupava 
i que era realitzada exclusivament per les 
dones. 

Dones arrenglerades a banda i banda 
d'una cinta transportadora d'avellanes o 

ametlles que, un cop trencades, calia triar 
fins a deixar-les netes de bocins de closca, 
de podrits o de gra trencat o de mala qualitat. 
Avui una part d'aquest procés ha estat substi- 
tuit per màquines electròniques que, per sis- 
temes diversos fan la selecció del producte, 
però encara és necessària la intervenció de 
persones, sempre dones, que fan la revisió 
final, la més important, per assegurar que la 
fruita seca surti del magatzem amb la quali- 
tat desitjada, amb tot el seu valor. 

Triar era una feina pesada, cansada, 
monòtona, que es prologava en llargues jor- 
nades i que, fins que s'hi estava acostumat, 
arribava a marejar, pel moviment continuat 
de la cinta transportadora que feia passar el 
fruit, sense ombra de repòs, per davant de les 
mans i dels ulls de les dones que treballaven 
als magatzems. Les avellanes, un cop tren- 
cades, i les ametlles després de trencades i, 
altre cop, després d'escaldades i pelades, pas- 
saven per davant de la mirada atenta d'unes 
dones que, afirmen, treballaven únicament 
per portar uns diners extres a casa. La feina 
de triar era poc agraida i, fins molt recent- 
ment, s'ha fet en unes condicions de treball 
molt precàries, tant és així, que, de fet, les 
dones que hi havia treballant just després de 
la Guerra Civil afirmen que era la pitjor feina 
en què una dona es podia ocupar, la més de- 
valuada en el context de la ciutat perquè era 
considerada una feina bruta, pesada, perquè 
calia aguantar durant hores asseguda en la 
mateixa posició d'inclinació, en entorns de 
magatzems grans, freds a l'hivern, calorosos 
a Vestiu, i en un ambient d'un soroll eixorda- 
dor i ple de pols. 

Era una feina associada a dones grans, 
dones que a la millor ja s'havien iniciat en 
el mercat de treball abans de casar-se, potser 
com a minyones o treballadores del tèxtil, a 
les sederes i que, un cop casades buscaven 
una feina que els proporcionés alguns diners 
que complementessin el sou del marit i que 
fos compatible amb la feina dels fills i de la 
casa. Les dones més joves preferien treba- 
llar al comerç, a les fàbriques o en el servei 
domèstic, abans que als magatzems, una 
situació que va anar canviant a mesura que 
les condicions de treball van millorar poc 
o molt, amb la mecanització i amb les exi- 
gències sanitàries i de salut laboral. Malgrat 
estar mal valorada des d'un punt de vista 
social, algunes dones preferien el treball als 
magatzems perquè es concentrava en uns 
mesos de l'any: el gruix de la feina de triar 
fruita seca es duia a terme entre els mesos de 
setembre a desembre, per a la campanya de 
Nadal, i com a molt, s'estirava fins al febrer. 
Durant aquest període, a les dones els calia 
treballar fent jornades laborals molt llargues 
per poder donar resposta a la demanda del 
producte en el mercat, i les obligava a fer ve- 

ritables giragonses per poder cobrir també la 
cura de la casa i la família, en les condicions 
en què la societat els ho demanava. També hi 
havia algunes dones que es mantenien com 
a plantilla fixa dels magatzems per cobrir la 
feina de l'any, però eren molt poques i, algu- 
nes, fins i tot complementaven el treball en 
el magatzem amb la realització de feines do- 
mèstiques a la casa dels amos, o a les oficines 
de l'empresa, en els moments en què no hi 
havia fruit per triar. 

La feina estava mal pagada, i, evident- 
ment, els salaris de les dones eren molt infe- 
riors als dels homes. Cap a finals de la dèca- 
da de 1950, les dones que triaven a les cintes 
guanyaven una setmanada de dues-centes 
cinquanta pessetes, mentre que els peons del 
magatzem, que realitzaven feines poc qualifi- 
cades de càrrega i descàrrega, en guanyaven 
sis-centes. Una tal desigualtat salarial no es 
podia justificar de cap manera i, malgrat tot, 
les dones es consideraven ben pagades per- 
què a casa no guanyaven res, acostumades 
com estaven a la manca de valoració social i 
econòmica del treball domèstic, i, tanmateix, 
als magatzems, fent moltes hores, aconse- 
guien uns ingressos extres que consideraven 
molt valuosos. Les dones no fan una valora- 
ció positiva de la feina realitzada, però valo- 
ren l'aportació econòmica que els suposava i, 
també, la relació que establien amb les com- 
panyes de cinta. No cal dir, que la major part 
de les treballadores eren contractades even- 
tuals i, durant molts anys, sense drets a va- 
cances ni a pagues extraordinàries. Els ma- 
gatzems més grans, en les èpoques de més 
feina, havien arribat a tenir unes dues-centes 
dones amb contracte temporal, especialment 
a partir de la dècada de 1970, quan la produc- 


ció de fruita seca i l'activitat comercial eren 
en el seu punt àlgid. 

Fins a l'arribada de la democràcia, la rela- 
ció dels amos amb els treballadors responia 
a la lògica del paternalisme segons la qual el 
propietari procurava personalment per apai- 
vagar les dificultats més corprenedores dels 
seus treballadors, així, en cas de mort o de 
malaltia de l'obrer o Pobrera o d'algun dels 
seus familiars directes, l'amo prestava el seu 
ajut, així com també els companys de magat- 
zem, que s'anaven passant una senalla on di- 
positaven alguns diners per socórrer a Pamic. 
No hi havia un context sindical normalitzat" 
en què negociar les condicions i les relacions 
laborals. Cap a la dècada de 1970, van anar 
fent acte de presència, des de la clandestini- 
tat, els sindicats que avui són majoritaris, i 
es va constituir un sindicat propi del sector: 
l'Agrupació de Treballadors de Fruits Secs de 
Reus, que amb els anys va desaparèixer. 

Per als exportadors era vital aconseguir 
mà d'obra femenina per realitzar el procés 
de triatge de la fruita seca. Sota Vargument 
que les dones eren més hàbils que els homes 
en la realització del triatge, els empresaris 
aconseguien abaratir els costos de produc- 
ció mitjançant la contractació de dones amb 
salaris situats fins a tres vegades per sota 
dels que percebien els homes. El discurs de 
l'associació entre unes suposades habilitats 
femenines (agilitat de dits, capacitat de con- 
centració, cura en la selecció) i el tipus de 
feina ha estat i és encara un recurrent en la 
selecció de les dones com a personal labo- 
ral idoni. Fos com fos, els exportadors ma- 
gatzemistes han buscat dones per treballar 
als magatzems i els processos de migració 
interna que van portar tantes persones del 

sud de l'Estat a viure a Catalunya, els va per- 
metre trobar en les dones immigrades que 
arribaven a Reus un contingent de treball 
femení molt valuós en el procés de selecció 
i elaboració de la fruita seca. L'observació de 
les llistes de dones contractades durant la se- 
gona meitat de la dècada de 1960 en alguns 
magatzems ens fa evidents les procedències 
d'aquestes dones: Càceres, Almeria, Còrdova, 
Jaén, Toledo, Badajoz, Conca, Ciudad Real 
i Castelló. Eren dones joves, algunes amb 
només catorze o quinze anys, però majorità- 
riament ja casades, amb capacitats, tot i que 
sense cap qualificació laboral, i amb ganes 
de treballar per guanyar diners i per poder 
consolidar la seva situació a la ciutat que ha- 
vien escollit com a lloc de destinació del seu 
procés migratori. S'havien trobat la fam i les 
ganes de menjar i el procés de reclutament 
de les treballadores anava funcionant tot sol 
gràcies a les xarxes organitzades espontàni- 
ament per les mateixes dones que, després 
d'haver treballat un primer any a la cinta de 
triar actuaven com a baules a través de les 
quals els magatzems trobaven les obreres 
que necessitaven. El sistema de contracta- 
ció temporal permetia acomodar cada any 
la plantilla a les necessitats productives de 
l'empresa sense que una potencial reducció 
del nombre d'empleades suposés cap cost la- 
boral a l'empresari. 


Treballar a casa, treballar al magatzem. 
La conciliació i el valor del treball 


La necessitat de compaginar l'activitat labo- 
ral fora de casa amb el treball domèstic és un 
argument molt desenvolupat en la literatura 
sobre la participació laboral de la dona. Hi 

hem anat fent algun esment al llarg de Var- 
ticle, en especial quan ens hem referit al fet 
que Pestacionalitat del treball als magatzems 
afavoria la participació de les dones perquè 
els permetia concentrar molt la seva activitat 
en uns mesos i quedar lliures per ocupar-se 
de la família i la casa la resta de l'any. Si ho 
contextualitzem a la dècada de 1950 i fins als 
setanta i tenim en compte que en aquesta 
època el franquisme va potenciar de manera 
fervorosa el confinament de la dona a casa, 
entendrem que, per aquestes dones, treballar 
era només una manera de respondre a la ne- 
cessitat d'incrementar els ingressos familiars 
i, en cap cas, una forma d'emancipació o de 
realització personal, un plantejament que, 
d'altra banda, era comprensible, ateses les 
condicions dures i poc gratificadores de la 
feina de triar avellanes i ametlles. Està clar 
que durant els mesos d'activitat laboral les 
dones havien de fer jocs malabars per poder 
complir com a mares, esposes i treballadores 
i, usualment, el suport de l'entorn familiar, 
més que el del marit, era clau per poder ga- 
rantir la seva vida laboral fora de casa. 

Des del sindicat vertical es va prendre 
consciència de les dificultats que es trobaven 
les dones, que eren tan necessàries a la cinta 
de triar, a l'hora de conciliar la vida familiar i 
les feines domèstiques amb la participació la- 
boral. Va ser així com, per garantir la presèn- 
cia de mà d'obra femenina als magatzems, 
l'any 1951, el Sindicat, juntament amb el 
Gremi d'Exportadors de Reus, va impulsar la 
fundació d'una de les primeres escoles bres- 
sol de la ciutat. La eguarderia, era un servei 
adreçat als fills de les treballadores dels ma- 
gatzems que va estar en funcionament fins a 
començaments de la dècada de 1970 i que va 

facilitar d'una manera molt important l'accés 
de les dones al treball fora de casa. El recurs 
responia a la necessitat d'assegurar Vexistèn- 
cia d'una oferta suficient per poder cobrir la 
necessitat, llavors creixent, de trobar dones 
per triar als magatzems. Curiosament, els 
interessos empresarials van portar a imple- 
mentar un recurs social, pioner, que avui 
considerem essencial per garantir l'accés de 
les dones al mercat de treball. 

Abans d'acabar, hem de referir-nos al 
sentiment que transmeten les dones respec- 
te al valor que donen al treball propi en els 
magatzems. La majoria, sobretot les que hi 
havien treballat durant anys, però sempre 
amb contractes temporals d'un, dos o tres 
mesos a l'any, no tenen consciència de for- 
mar part del col-lectiu de dones amb partici- 
pació laboral activa. És curiós constatar que 
la recerca duta a terme per a l'elaboració 
d'aquest estudi, que ha utilitzat com a font 
d'informació i documentació bàsica la me- 
mòria de les dones, els ha retornat el record 
de la part de la seva vida que va transcórrer 
mentre feien anar els dits i la vista per triar 
avellanes i ametlles esteses al damunt d'una 
cinta infinita. Ja sabem del caràcter selectiu 
de la memòria," però ens fa rumiar quan 
ens trobem davant situacions concretes que 
ens descobreixen un oblit de dimensions so- 
cials que detectem de manera particular en 
la memòria de cada un dels homes i de cada 
una de les dones, fins i tot d'aquelles que ha- 
vien treballat allí. 


Notes 


1. Aquest article és una reflexió feta a partir del llibre de 
SORONELLAS M, MARTÍ, T. i MARTORELL, X. (2005) 4quí 
es ve a triarl Els magatzems de fruita seca de Reus i el 
treball de les dones. Reus. Publicacions de l'Arxiu Mu- 
nicipal de Reus. 

2. Els treballs fets pels anomenats historiadors de les 
mentalitats són molt interessants de rellegir. Reco- 
manem especialment un llibre pioner en aquesta 
tasca, publicat el 1975, el clàssic de LEROY-LADURIE, 
E. (1982) Montaillou, village occitan, de 1294 à 1324. 
Paris. Gallimard. Pel que respecta a la introducció 
de les dones en el discurs històric cal destacar l'obra 
de DUBY, G. (1987) El caballero, la mujer y el cura. 
Madrid. Taurus (1982J. 

5. A la dècada del 1860 van tenir lloc dues exposicions 
industrials i agrícoles a Reus, una l'any 1860 i Valtra 
el 1862, en aquesta segona es va plantejar la major 
rendibilitat del conreu de Vavellaner respecte al de la 
vinya. Vegeu PIJUAN JAQUÉS, J. (2000) Història i present 
de l'exportació de fruita seca a Reus. Reus. Cambra del 
Comerç i de la Indústria de Reus. 

4. L'any 1919 es va acabar la construcció del pantà de 
Riudecanyes que va fer possible la posada en regadiu 
de 1.500 hs de terra al Camp. Vegeu: CALLEJA, J., i 
VILA, J. (1967) La economia de la ciudad de Reus y del 
Campo de Tarragona. Barcelona. Caixa d'Estalvis de 
Catalunya. En el mateix sentit va activar-se l'aprofita- 
ment de les antigues mines d'aigua i la perforació de 
pous. 

5. PIJUAN JAQuéÉs, J. (2000) Història i present de V'exporta- 
ció de fruita seca a Reus. Reus. Cambra del Comerç i 

10. 


11. 


de la Indústria de Reus. Pàgines 45 i 49. 


. L'any 1949 el paisatge del Camp ja estava plantat, d'uns 


5 milions d'avellaners, i la producció era de 158.000 
Qm, xifres quasi idèntiques a les del conreu i a les de 
la producció del 1965 (CALLEJA, J, i VILA, J., 1967: 75). 


. Al Baix Camp, que és la comarca avellanera per excel- 


lència, l'any 1963 aquest conreu ocupava el 30,800 del 
total (el doble que l'any 1900), les plantades d'ave- 
llaners es van continuar estenent especialment en 
els municipis de l'interior de la comarca, l'any 1982 
suposaven el 47,800 de la terra de conreu i el 5400 el 
1989. Les dades del 1963 i 1982 són de CALLEJA, J, i 
Via, J. (1967) La economía de la ciudad de Reus y 
del Campo de Tarragona. Barcelona. Caixa d'Estalvis 
de Catalunya. Pàgina 88. Les dades del 1989 són de 
LLEONART, P. (dir.), (1994) El Baix Camp. Escenaris 
socio-econòmics a l'horitzó del 2000. Reus. Cambra del 
Comerç i la Indústria. Pàgina 58. 


. Xavier Amorós, a les seves memòries ens dóna la seva 


visió de la societat reusenca dels anys 50 i ens aproxi- 
ma a la percepció del sentit i de la significació d'aques- 
tes diferències de classe. Vegeu, AMoRÒs, X. (2002) 
Temps estranys. Clarobscurs en la llarga postguerra 
reusenca. Llibre segon, 1951-1960. Reus. Associació 
d'Estudis Reusencs. Edicions Rosa de Reus. També 
és interessant la descripció que de l'estil de vida i del 
sistema de valors d'aquesta burgesia realitza un dels 
seus membres, l'exportador Josep Cochs i Borràs, en 
el seu llibre de memòries. Vegeu, Cocns BORRÀS, J. 
(1987) Ézito e infortunio de un hombre. Reus. Edició 
de l'autor. 


. AHCR. Contribució industrial. Anys indicats. Topogrà- 


fiques: 5666, 5684 i 3928. 

En el franquisme, les relacions laborals es negociaven 
en el context del eSindicato Vertical de Hortalizas y 
Frutos Secoso, que tenia la seu provincial a Reus. Es 
tractava clarament d'un sindicat controlat pels empre- 
saris, per tant s'esmerçava més en defensar interessos 
patronals que en realitzar acció sindical. Malgrat tot, 
va endegar algunes mesures socials amb molta inci- 
dència sobre el col-lectiu de treballadors/es dels ma- 
gatzems: la guarderia i la construcció dels habitatges 
del Barri Fortuny. 

Per a una molt bona reflexió sobre el tema cal llegir: 
PRAT, J. (coord.) (2004) J... això és la meva vida. Re- 
lats biogràfics i societat. Barcelona. Temes d'Etnologia 
de Catalunya. 

Jordi Roca i Girona 


LTA FEINA 


OC (REBALL 


IDEOLOGIA, PRACTICA 
CARACTERISTIQUES DE 
TREBALL DE LES DONES 


Context general: antecedents i bases 
ideològiques i materials del treball fe- 
menúí a la societat industrial capitalista 


La divisió per sexe, juntament amb l'edat, 
sembla clarament establert que constitueix 
una de les primeres i més universals formes 
de diferenciació social, que no és el mateix, 
ni ho implica necessàriament, que de des- 
igualtat. En la mesura, així mateix, que el 
treball esdevé un dels eixos principals de 
Pexistència humana, resulta del tot coherent 
que l'esmentada diferència sexual tingui una 
expressió privilegiada en l'àmbit laboral. 
D'aquesta manera, és coneguda la divisió 
sexual del treball característica de les ano- 
menades societats caçadores-recol-lectores, 
segons la qual els homes s'ocuparien de les 
activitats de la caça i les dones d'aquelles 
corresponents a la recol-lecció dels fruits 
silvestres. Amb el pas al modus de producció 
agrícola-ramader la divisió sexual del treball 
manté, inicialment, una fisonomia similar, 
per bé que de forma progressiva —i a mesura 
que, d'acord amb algunes teories força discu- 
tibles, el treball agrícola es fa cada cop més 
feixuc i més necessari per a la supervivència 
de societats amb un fort creixement demo- 
gràfic— els homes aniran assumint cada cop 
més la responsabilitat principal en les tas- 
ques agrícoles Jvegeu Ray Martin i Voorhies, 
1978). Tanmateix, en un i altre cas, sembla 
clara i incontestable la participació de dones 
i d'homes en la producció d'aliments. 
L'adveniment del modus de producció in- 
dustrial capitalista constituirà, sens dubte, 
una autèntica revolució no només en la ma- 
nera de produir sinó també en la forma de 
percebre, conceptualitzar i definir el treball, 
amb consequències de gran importància i 
transcendència pel que fa a la participació 
d'homes i dones en la producció. L'estricta i 
nítida separació de l'esfera productiva —cen- 
trada en la fàbrica— i de PVesfera reproductiva 

—centrada en la llar, dominada per la família 
nuclear— permetrà, per primer cop i després 
que se n'haguessin establert ja molt temps 
abans les bases ideològiques en el mite fun- 
dacional del Gènesi, entre altres, adscriure 
a cadascuna d'aquestes esferes responsa- 
bles sexuals diferenciats. D'aquesta manera, 
mentre Phome esdevindrà el protagonista de 
l'àmbit de la producció, de la dimensió públi- 
ca i extradomèstica, el model ideal de dona la 
ubicarà com a reina o àngel de la llar, mes- 
tressa de casa, responsable, en fi, de l'esfera 
privada, domèstica, de l'àmbit de la repro- 
ducció, tant en la seva dimensió biològica 
com social —procreació, socialització i cura 
dels infants, cura de la força de treball i de 
les persones dependents, etc.i I vet aquí que 
la segregació del treball productiu del repro- 
ductiu i la nova naturalesa del primer, que en 
el si de la societat industrial recolzarà sobre 
la relació diferenciada amb els mitjans de 
producció, dels que una minoria —els capita- 
listes-— en seran propietaris i una gran majo- 
ria —el proletariat— no, havent de bescanviar 
la seva força de treball per la percepció d'un 
salari, farà possible així mateix la subtil però 
important consideració del treball domèstic 
com un no-treball, puix que no posseeix va- 
lor de canvi a la societat capitalista, ja que no 
es considera una mercaderia. El seu és un 
valor d'ús. Es tracta, doncs, d'un conjunt de 
tasques sense horari ni remuneració i que, 
en conseqiència, se situen en una dimensió 
no econòmica ni instrumental, sense relació 
amb la producció social, essent així que es 
justifiquen mitjançant arguments afectius i 
sentimentals i que hom, vaja, les fa per amor, 
en el marc d'allò que Ehrenreich i English 
(1990J anomenen la solució romàntica. 
Tanmateix, val a dir que el que he pre- 
sentat constituí, en el seu moment, un model 
ideal, referencial o dominant que per bé que 
com a tal es constituí en l'aspiració genera- 

litzada del conjunt de la població, a la pràc- 
tica només va poder ser realitzat, i encara de 
forma matisada, per la minoria constituida 
per les dones de la classe dominant burge- 
sa, que d'altra banda sovint tingueren una 
certa presència pública de caire filantròpic 
i delegaren al servei les responsabilitats 
domèstiques. Més endavant, ja en ple segle 
XX, quan el model s'estendrà a capes més 
àmplies de la població, cal advertir també 
que la categoria de mestressa de casa no va 
suposar necessàriament V'aillament social de 
les seves protagonistes. Les dones, en efecte, 
a més d'estar-se a casa també sortien, potser 
tal vegada en primera instància com a conse- 
quència de les seves responsabilitats domès- 
tiques, i la botiga, el safareig públic, el carrer 
o Pesglésia, entre altres, constituiren espais 
relacionals específicament o substancial- 
ment femenins en els quals, a més d'exercir- 
se una de les més efectives formes de control 
social, es permetia la realització de contactes 
diaris constants i la formació de grups infor- 
mals femenins en què s'establien i enfortien 
llaços d'amistat i solidaritat i es tenia accés a 
informacions diverses (vegeu Dubisch, 1991, 
UhI, 1991, Caplan i Bujra, 1978/. D'altra ban- 
da, també, val a dir que des de l'inici de la 
industrialització la majoria de dones, perta- 
nyents al proletariat, participaren del treball 
productiu remunerat. Aquest fet, per cert, 
portà a Marx i a Engels a assenyalar que la 
proletarització massiva de les dones per part 
del capital assentaria les bases materials per 
a la igualtat amb els homes. Un plantejament 
que tot i ser correcte en línies generals esde- 
vé incomplet, ja que no preveia que les dones 
es proletaritzaren com a tals, essent així que 
a l'esfera laboral capitalista han constituit so- 
vint una mà d'obra subqualificada, han estat 
més sotmeses a la desocupació —com ho ex- 
pressa la fórmula del "last in, first out": les 
últimes d'entrar i les primeres de sortir del 
mercat laboral—, han tingut salaris discrimi- 
nats i han estat recloses en els anomenats 
dtreballs femenins,, tot constituint allò que 
alguns han anomenat mà d'obra de reserva, 
mentre que la incorporació femenina a Ves- 
fera laboral no ha comportat generalment la 
desaparició de la responsabilitat domèstica, 
amb la corresponent aparició de la coneguda 
doble jornada laboral (vegeu, per exemple, 
Artous, 1982/. 


Context particular: el treball femení a 
l'Espanya del segle xx 


El model burgès de mestressa de casa, con- 
trapunt ideal del de dona treballadora, sem- 
bla anar imposant-se de forma progressiva 
des del segle XIX, per bé que a partir de les 
primeres dècades del segle xx a Espanya pot 
començar a parlar-se d'un augment mode- 

rat de la incorporació de la dona al mercat 
de treball. A Catalunya, en aquesta època, 
proliferaren per exemple la creació de patro- 
nats i associacions i sindicats professionals, 
d'inspiració catòlica en la seva majoria, que 
pretenien acollir les obreres fabrils, el servei 
domèstic, les treballadores a domicili i la 
dependència mercantil JLuna i Macià, 1988: 
250-231/. Els registres més elevats d'aquesta 
incorporació femenina al mercat de treball 
s'assoliran amb la II República i la Guerra 
Civil. 

Amb lestabliment del règim dictatorial 
del general Franco, després de la subleva- 
ció militar del 1936, tant les condicions ma- 
terials d'existència —economia autàrquica, 
manca de llocs de treball, nul dinamisme 
econòmic- com els nous referents ideolò- 
gics —procés de reacció que tenia el suport de 
Paliança entre el nou règim i l'església catò- 
lica en el marc de l'anomenat nacionalcato- 
licisme- convergiran, si més no durant els 
primers vint anys de la dictadura, a fomen- 
tar més que lideal de dona no treballadora 
—que en molts casos esdevenia flagrantment 
inviable- lideal de mestressa de casa. És 
així, doncs, que hi ha per exemple una certa 
tolerància i permissivitat en relació amb el 
treball de les joves solteres. La incompatibi- 
litat proclamada es dirigirà al binomi dona 
casada - dona laboralment activa. Allò que 
preocupa, finalment, és la possibilitat d'una 
independència femenina en una situació, el 
matrimoni, en la qual ha de prevaler i garan- 
tir-se que la dona sigui dependent del marit. 
No se cerca en l'esposa només una serventa 
sinó, a més, una esclava. 

Per tot plegat, i de forma coherent, els 
esforços —ideològics, socialitzadors, legals, 
etc.— es dirigiran a cercar solucions que as- 
segurin aquests pressupòsits. L'establiment, 
per exemple, de l'anomenat ePremio o Dote 
de Nupcialidado —gratificació econòmica a la 
dona que en casar-se cessés en la seva acti- 

vitat laboral—, la creació d'un salari o subsidi 
familiar, la dotació de premis i avantatges 
econòmics a les famílies nombroses o el re- 
curs al treball a domicili en seran algunes de 
les principals mostres (vegeu Roca, 1996/. En 
aquest sentit resulta evident que les caracte- 
rístiques de lestructura ocupacional i pro- 
ductiva de cada indret territorial en concret 
resultaran decisives per a l'existència d'una 
major o menor presència de treball a domi- 
cili —la indústria tèxtil, per exemple, en el cas 
català, ho afavorirà clarament—, mentre que 
tampoc pot oblidar-se la importància del tre- 
ball femení, que no és conceptualitzat com a 
tal, en botigues i negocis de caire familiar i al 
camp. Es tracta, com pot observar-se, de tre- 
balls que es dilueixen convenientment sota el 
mantell de la denominació vaga i genèrica 
de les tasques domèstiques, puix que bé es 
realitzen en l'entorn domèstic, bé és el marit 
qui figura com a titular del negoci —amb la 
corresponent incidència que això va tenir en 
les estadístiques oficials tocants a la població 
activa i ocupada del període-—, bé, en fi, no es 
percep un salari per la seva realització. 
Aquesta situació —que, en relació amb el 
paper de la dona en general i a la seva pre- 
sència en l'àmbit laboral en particular, lliga i 
combina perfectament les condicions materi- 
als d'existència d'aquest període de postguer- 
ra amb els pressupòsits ideològics del nou 
règim-— es veurà modificada en bona mesura 
amb els canvis que es produiran en ambdues 
esferes en el trànsit cap a la dècada dels anys 
seixanta. D'una banda, el Decret llei de pla 
d'estabilització econòmica, impulsat el 1959 
per la nova tecnocràcia ministerial de l'Opus 
Dei, permetrà superar el proteccionisme i 
integrar l'Estat espanyol en Peconomia de 
mercat, mentre les fronteres es faran més 
permeables amb la sortida d'emigrants espa- 


nyols cap a diversos paisos europeus i l'inici 
de l'entrada massiva de turistes, i, de Valtra, 
les relacions Església-Estat encetaran una 
nova dinàmica a partir de la realització del 
Concili Vaticà II. 

L'entrada de la societat espanyola en 
Panomenada societat de consum facilitarà, en 
certa mesura, l'aparició d'un cercle interes- 
sant segons el qual el desig de la possessió 
de determinats béns —electrodomèstics fona- 
mentalment- incitarà al treball extradomès- 
tic femení —essent així que el percentatge de 
dones de la població activa experimentarà, 
als seixanta, una pujada de sis punts, més 
del doble que durant la dècada dels anys cin- 
quanta—, mentre que, de la mateixa manera, 
aquests nous recursos es presenten com a 
necessaris per reduir el temps de les tasques 
domèstiques i permetre a les mestresses de 
casa conjugar adequadament la seva doble 
jornada, tot i que també s'ha assenyalat —no 
necessàriament de manera contradictòria 
amb el que acabem de dir— que extensió 
dels electrodomèstics pot contribuir a aug- 
mentar, també, les necessitats de treball do- 
mèstic. 

La constatació de la doble jornada, ara 
presumiblement per a un major nombre de 
dones, malgrat que potser seria millor dir 
per a una nova classe de dones —les perta- 
nyents a les classes mitjanes i acomodades-, 
invisibilitzada sovint quan es tracta de les 
dones de la classe treballadora, mirava de 
resoldre's, tanmateix, sota leufemisme de la 
compatibilitat de tasques. L'aparició de noves 
ocupacions i professions demenines,, lliga- 
des al desenvolupament del sector terciari, 
i el corresponent accés al mercat laboral de 
dones amb una major preparació professio- 
nal i de classes més acomodades, provocaran 
una redefinició en el concepte de treball, en 

el sentit que mentre que amb anterioritat a 
la dècada dels anys seixanta el treball femení 
s'hauria justificat bàsicament per raó de les 
necessitats familiars de supervivència i era 
concebut, en tot cas, com una ajuda, ara, 
en aquest nou context, el treball de la dona 
passarà a constituir un mitjà d'accés a nous 
nivells de consum i obtindrà la consideració 
de salari complementari. 

En el marc d'aquest nou context, les do- 
nes tendiran a concentrar-se en activitats la- 
borals que siguin compatibles amb la repro- 
ducció i, més concretament, amb la cura dels 
fills, que estiguin relacionades amb la seva 
classe, subordinades al treball de Phome i 
sotmeses a relacions jeràrquiques, conside- 
rades una extensió de lactivitat domèstica- 
reproductiva i amb una remuneració rela- 
tivament baixa. És a dir: l'ensenyament, el 
servei domèstic, els treballs administratius, 
la cura de persones, etc. 

Tot plegat es recollirà perfectament a la 
coneguda Ley de derechos políticos, profesio- 
nales y de trabajo de la mujer, de 22 de juliol 
de 1961, promoguda per la Sección Femeni- 
na i aplicada a lesfera del treball mitjançant 
un decret de l'1 de febrer de 1962, que suposa 
un delicat joc d'equilibri entre la continuitat 
i el canvi, entre la marxa cap a la igualtat la- 
boral de dones i homes i el manteniment de 
la segregació i la discriminació femenines. 


Del valor del treball de les dones: 
de la justificació a la normalització 


Fins a l'arribada del model de relacions de 
producció industrial-capitalistes sembla clar 
que, per bé que homes i dones poguessin 
dur a terme feines diferents, la idea d'un 
no-treball associat a les tasques domèsti- 
ques i vinculat a les dones era inexistent. 
Amb l'adveniment de la revolució industrial 
es fa possible la instauració del model de 
dona no treballadora, dedicada exclusiva- 
ment a la llar. Es tracta d'un model, però 
d'un model dominant en el plànol ideològic, 
raó per la qual incidirà, tot i que de manera 
necessàriament diversa, en el conjunt de les 
dones i homes de condició també diversa. A 
partir d'aquest moment, la referència a què 
el treball remunerat extradomèstic és una 
prerrogativa masculina i que les tasques 
domèstiques són responsabilitat preeminent 
de la dona condicionarà tot l'abordatge de 
lPesfera laboral, tant des del punt de vista 
ideològic com estrictament material. Par- 
tint d'això, el treball remunerat de la dona 
—fonamentalment de la dona casada i amb 
fills, com s'ha vist-- només podrà ser trac- 
tat i valorat com una opció —no pas, per 
tant, com una obligació-— i/o com un ajut. 
Ambdós qualificatius expressen, en efecte, 
la valoració social dominant fins fa poc, i 

encara vigent en certa manera a l'actualitat, 
respecte al treball femení. Una valoració que 
se sustenta en la consideració de la llar com 
a indret maturab i privilegiat de realització 
femenina i a què ha d'estar referit i subordi- 
nat la resta. D'aquí que el treball remunerat 
femení es justifiqui bé quan la subsistència 
de la família es vegi amenaçada bé quan la 
resolució de les tasques domèstiques ho per- 
metin. El que es dóna, doncs, és el predomi- 
ni d'una ètica familiar del treball en comptes 
d'una ètica individual del treball. La dona ha 
de treballar quan, i només quan, la família 
ho necessiti i/o ho permeti. Per això ha estat 
tan frequient fins no fa gaire Vexistència d'un 
itinerari laboral femení caracteritzat pel 
treball remunerat fins a la primera mater- 
nitat —període de la joventut i de la fase del 
matrimoni sense fills-, retirada del mercat 
laboral amb el primer fill i dedicació exclu- 
siva a la criança —que d'acord amb el patró 
demogràfic majoritari, de dos fills per dona 
i separats l'un de Valtre per uns tres o quatre 
anys bé podia allargar-se fins a vuit o deu 
anys, moment en el que el segon fill ja podia 
ser escolaritzat— i tornada a l'activitat laboral 
—amb l'handicap que suposa la desconnexió 
de Petapa esmentada de criança dels fills en 

treballs, per exemple, sotmesos a canvis i 
transformacions tecnològiques- un cop els 
fills gaudeixen d'una certa autonomia i no 
necessiten ja l'atenció exclusiva de la mare 
(vegeu Comas et al., 1990). 

Situada en aquesta dimensió la valora- 
ció del treball femení des d'un punt de vista 
ideològic, les repercussions en allò material 
tampoc no poden sorprendre. Així, el salari 
resultant d'aquesta activitat laboral podrà ser 
considerat necessari però difícilment serà 
considerat mai imprescindible. D'aquí que 
sovint se'l reservi explícitament per a cobrir 
necessitats secundàries o per augmentar els 
nivells de consum. D'aquí, també, que la lògi- 
ca empresarial-capitalista se n'aprofiti subtil- 
ment tot situant els salaris femenins per sota 
dels masculins i precaritzant en general de 
forma més acusada els llocs de treball feme- 
nins que no pas els masculins. 

És cert que ara mateix, ja en ple segle 
XXI, el conjunt de consideracions precedents 
constitueixen ja en molts casos referents 
només aplicables a certs sectors minorita- 
ris —concretament a les persones d'ambdós 
sexes de les generacions de més edat— i que 
per a la majoria de la població tant masculi- 
na com femenina el treball remunerat cons- 
titueix tant un dret com un deure individual 
indiscutible i inquestionable. Però també és 
cert que mentre que Vaccés de les dones a 
Pesfera del treball remunerat extradomèstic 
s'ha normalitzat en gran mesura —tot i els 
elements de segregació laboral encara exis- 
tents—, tot superant-se la seva consideració 
d'ajuda i opcionalitat, la participació dels 
homes en les tasques associades a lesfera 
domèstica —que suposaria un element indis- 
pensable d'equilibri del moviment assenya- 
lat— molt sovint encara sembla trobar-se en 
Pestadi de l'ajuda i lopcionalitat —és a dir, en 
la fase de sí anar a comprar, però no en la de 
fer la llista de la compra, en la fase d'acom- 
panyar, si es pot, en la visita al pediatra però 
no d'assegurar que no hi haurà un imprevist 
laboral que passarà al davant. 

Per tot plegat crec que es pot afirmar, 
d'acord amb el plantejament que he expo- 
sat al llarg d'aquestes línies, que en el marc 
de les relacions de producció actuals el dar- 
rer (2) esgraó per assolir la normalització 
de Pesfera laboral femenina passa tant per 
Peliminació del elements encara existents 
de segregació horitzontal —concentració de 
les dones en un ventall específic i limitat 
d'ocupacions caracteritzades pel menor sala- 
ri, prestigi i responsabilitat en relació amb la 
resta d'ocupacions no considerades femeni- 
nes— i de segregació vertical concentració de 
la mà d'obra femenina en els escalafons je- 
ràrquics més baixos, amb escassa presència, 
doncs, en els llocs de direcció i decisió— com, 
també, per la instauració d'un major nivell 

de responsabilitat compartida en la resolu- 
ció de les tasques associades a l'àmbit de la 
reproducció. 


Bibliografia 


ARTOUS, A.: Los orígenes de la opresión de la 
mujer. Barcelona: Fontamara, 1982. 

COMAROFF, J. L.: eFeminist, Rinship Theory, 
and Structural 'Domains7", a J. F. COLLIER 
i S. J. YANAGISARO (ed.) Gender and Rins- 
hip. Essays Tovard a Unified Analysis. 
Standford: Standford University Press, 
1987, pàg. 55-85. 

COMAS, D. et alii: Vides de dona. Barcelona: 
Alta Fulla, 1990. 

EHRENREICH, B. i ENGLISH, D.: Por su propio 
bien. Madrid: Taurus, 1990. 

HARRIS, O. i YOUNG, R.: TEngendered Structu- 
res: Some Problems in the Analysis of Re- 
productiom,, a J. S. RHAN i J. R. LLOBERA 
(ed.) The Anthropology of Pre-Capitalist 
Societies, Londres: Macmillan, 1981, pàg. 
109-147. 

RAY MARTIN, M. i VOORHIES, B.: La mujer: un 
enfoque antropológico, Barcelona: Ana- 
grama, 1978. 

LUNA, J.i MACIÀ, E.: dl/associacionisme feme- 
ní: catolicisme social, catalanisme i lleu- 
re, a NASH, M. (ed.) Més enllà del silenci, 
Barcelona: Generalitat de Catalunya, 
1988, pàg. 227-242. 

ROCA i GIRONA, J.: De la pureza a la materni- 
dad. La construcción del género femenino 
en la postguerra espafiola, Madrid: Minis- 
terio de Educación y Cultura, 1996. 

RosaLDo, M. Z.: eMujer, cultura y sociedad: 
una visión teóricar, a O. HARRIS i R. Yo- 
UNG (ed.) Antropología y feminismo, 
Barcelona: Anagrama, 1979, pàg. 155-180. 

YANAGISARO, S. J. i COLLIER, J. F.: dTovvard 
a Unified Analysis of Gender and Rins- 
hipo, a J. F. COLLIER i S. J. YANAGISARO 
(ed.) Gender and Rinship. Essays Toivard 
a Unified Analysis, Standford: Standford 
University Press, 1987, pàg. 14-50. 


Notes 


1. Per a la distinció entre domèstici públic vegeu Rosaldo 
(1979) i la crítica de Comaroff (1987). Per al concepte 
de reproducció vegeu Harris i Young (1981) i la crítica 
de Yanagisalo i Collier (1987). 


Setembre 2006 


Dolors Joanpere i Isabel Martínez 


ES DONES ANAVE 


ALS RENTADOR 


Des de l'antiguitat, les ciutats de la Me- 
diterrània s'han articulat a l'entorn d'es- 
pais de trobada i intercanvi. Aquests llocs 
han anat transformant-se a la vegada que 
canviaven els temps i la individualitat 
s'imposava a les nostres societats. Nas- 
cuts a l'entorn de feines quotidianes com 
ara anar al mercat, fer la bugada o anar 
a omplir el càntir a la font, les dones han 
actuat durant segles com a protagonistes 
d'aquests espais reservats, on s'hi conver- 
sava, però sobretot, s'hi anava a treballar. 

L'àgora dels grecs, el fòrum dels ro- 
mans, el sug (mercat) i els hammams 
(banys) dels àrabs són els espais públics 
més coneguts de les viles històriques 
de la Mediterrània. No són, però, espais 
únics. Durant segles, les dones d'aquests 
pobles han emprat llocs menys estudiats 
però igual d'importants per conèixer la 
socialització d'aquestes comunitats. En 
ells, la conversa i Vintercanvi eren la pre- 
missa bàsica relacionada amb el desen- 
volupament d'alguna activitat domèstica: 
fer la bugada, portar el càntir a la font... 
Totes aquestes, tasques quotidianes que 
en aquesta riba de la Mediterrània han 
caigut pràcticament en desús, però que 
havien perdurat durant segles. 

A les nostres ciutats, l'aigua és un dels 
productes que es compra al supermercat 
i la rentadora un electrodomèstic més, el 
que s'encarrega de fer la nostra bugada. 
És precisament aquesta pretesa moderni- 
tat i Vespeculació urbanística que hi porta 
vinculada, la que amenaça els racons del 
nostre passat a les ciutats del segle xxI: el 
camí de passeig, les fonts, els rentadors... 
són espais que tendeixen a desaparèixer 
sense que ens adonem de la seva vàlua 
patrimonial. 

Amb la voluntat de preservar els es- 
pais que encara perduren i la memòria de 

les activitats que s'hi feien, l'Associació Cul- 
tural Carrutxa està treballant en Pestudi: dEls 
rentadors, espais de doneso, on s'analitza un 
espai intrínsecament femení de socialització. 
El treball es concreta als rentadors del barri 
del Carme de Reus, una zona nascuda a par- 
tir del boom industrial del segle xvi de la 
capital del Baix Camp i en la qual un 6400 de 
les cases són anteriors a Pany 1930. 

Impregnada urbanísticament pel seu pas- 
sat fabril, la zona del Carme va néixer com a 
barri obrer, menestral i, en part, pagès. Situ- 
ada més enllà de les muralles medievals de 
Reus, a la seva trama urbanística perdura 
encara el darrer vestigi de la presència de 
rentadors a la ciutat. En la confluència del 
carrer Alt del Carme, entre el carrer del Sol 
i el de Sant Pancraç, els rentadors del barri 
encara resisteixen. 

A Reus hem trobat documentats almenys 
sis espais cèntrics on s'hi rentava la roba en- 
tre els segles XIX i XX: les basses del Camí de 
Tarragona (actual Riera Miró), les d'Horts de 
Simó, la del Padró (als entorns de la plaça del 
Condesito), les basses del Comú (avui plaça 
de les Basses), els rentadors del carrer de 
Sant Pau i el Bassot del barri del Carme, que 
és l'objecte del nostre estudi. 

Aquest darrer rentador s'ha convertit en 
un referent del veinat i en el de les dones 
que el van utilitzar en algun moment de la 
seva vida. Pel que fa a la resta de rentadors, 
el seu record a la ciutat és molt més imprecís 
i es limita a les referències que es conserven 
a la toponímia local: camí de VAigua Nova, 
plaça de les Basses, carrer de la Font... Unes 
referències que si bé serveixen per evocar 
allò que s'hi feia o allò que s'hi trobava, no 
recuperen la memòria d'aquelles activitats 
en les quals participaven fonamentalment 
les dones. 

Després d'haver parlat amb diferents 
veins, i sobretot veines del barri, que van 

utilitzar les basses noves, que era com es 
coneixia popularment les del Carme, s'ha 
recuperat la memòria d'un espai de relació 
quotidiana on els infants hi anaven a jugar, 
les dones a fer la bugada, els homes a tra- 
ginar la roba i, algun o altre, a tafanejar i a 
trobar-hi algun amor —tal com ens relata la 
novel-la costumista Montserrat de principis 
de segle XX. 

En veu d'una de les protagonistes de 
l'estudi, Magda Nogués, aquest lloc per ella 
va ser l'escenari d'una gran amistat infantil 
que encara no s'ha esborrat, tot i el pas del 
temps: 

cTambé hi portava a rentar la roba menu- 
da de les meves nines, només pel sol fet de 
rentar-la allí. Vàries vegades vaig portar una 
barqueta de fusta, amb una vela blanca de 
roba, que la fèiem navegar d'una part a Paltra 
amb la Lluiseta i a vegades fèiem barque- 
tes de paper de diari per fer el mateix, fins 
que de la mullena, es desfeien i no quedava 
res... 

Sota Vatenta mirada de les mares, la Mag- 
da i la Lluiseta no només jugaven als renta- 
dors sinó que també col-laboraven en la fei- 
xuga tasca de tenir la roba a punt: 

cAllí, la Mundeta, la seva mare, preparava 
els estrills i l'ajudàvem a portar bé el post, el 
lleixiu, la pala, el cossi, en fi, tot el que bo- 
nament podien dur dues criatures de cinc 
anys. 

Però no tots els records són episodis ale- 
gres. El testimoni de la Montserrat Moler té 
un caire ben diferent dels anteriors. Ens ex- 
plica que un dia quan la seva mare rentava al 
Bassot es va produir un fet tràgic: 

adnclús el dia que va morir el meu pare, 

que va morir al treball, la mare estava ren- 
tant la roba. I allavores van dir: Mira, porten 
un home mort" l la meva mare va pensar: 
SAi, no surio perquè el meu marit em diria 
que sóc xafardera." I resulta que la senyora 
Dolores la va cridar i li va dir: "Lola, dema- 
nen per vostè." I ens van portar al papa que 
havia mort al treball 

Com es pot observar en aquesta anècdota 
hi apareix la Dolores, una persona que te- 
nia un paper fonamental perquè tot rutllés 
com cal als rentadors, ella va ser una de 
les encarregades del manteniment d'aques- 
tes instal-lacions a mitjan segle xx. La seva 
funció era que tot estigués endreçat i ben net, 
venia aigua calenta, sabó i lleixiu al detall a 
les dones que no en portaven. Amb aquestes 
vendes al detall es guanyava un petit salari. 
La majoria, però, portava el sabó i la resta de 
productes de casa. Algunes, fins i tot, es feien 
el sabó de manera casolana amb l'oli sobrer, 
costum que encara perdura en algunes cases 
de pobles veins. De sabó, n'hi havia de dues 
classes: el moll i el forts aquest segon com 
més temps tenia, més s'enduria i s'havia de 
refregar molt damunt la roba, per aquesta 
raó, era molt més còmode utilitzar el sabó 
moll. 

L'arribada de l'aigua corrent a les cases, 
primer, i l'aparició de la rentadora, uns 
anys més tard, féu que l'època dels renta- 
dors i de les relacions humanes que hi con- 
vivien comencés lentament a desaparèixer. 
Però, com sempre passa en els temps de 
mudança de costums, sempre hi ha perso- 
nes fidels a la manera tradicional de fer les 
coses. És el cas de la cunyada d'Ernest Hu- 
guet, un veí que viu just al davant de l'edi- 
fici. Segons ens relata, la seva parenta va 
preferir durant bastant de temps realitzar 
la feixuga tasca de la bugada als rentadors 
abans que emprar la nova màquina que 


havien comprat: 

edLlavors amb la primera rentadora no 
se'n sabia avenir perquè, és clar, amb les 
primeres rentadores... després s'ha anat 
perfeccionant, ella pensava que la roba 
quedava més neta rentant-la a mà...v. 

Finalment, el pas inexorable del temps 
i la profunda transformació de les tasques 
domèstiques va fer abandonar a aquestes 
últimes usuàries convençudes. I únicament 
la confluència d'una sèrie de factors fortuits 
van fer possible la supervivència dels ren- 
tadors del barri. Episodis imprevisibles com 
la crisi de l'aigua de final de la dècada dels 
setanta i començament dels vuitanta van 
comportar talls dràstics del subministrament 
de l'aigua a les llars i van permetre una revi- 
falla puntual dels rentadors del Carme, tot i 
que sense les condicions que en altres temps 
s'havien gaudit, tal com ens ho relatava Fe- 
licita Cortés, una extremenya que en aquells 

anys es desplaçava des del carrer Astorga, al 
barri Juroca, per poder atendre la bugada de 
la seva nombrosa família. Transcorreguda 
aquesta situació excepcional, els rentadors 
del barri del Carme van anar poc a poc es- 
morteint-se fins que van tancar durant la dè- 
cada dels noranta. 

Sigui l'atzar o la voluntat de preservar la 
memòria, la realitat és que els rentadors del 
barri del Carme són una preuada herència 
de les nostres mares i àvies. Una peça de la 
història de les dones de Reus que cal valorar 
en la seva justa mesura i transmetre a les ge- 
neracions futures. 


Fonts consultades 


Arxiu Històric i Administratiu de Reus 


Setembre 2006 


Rentadors de Cornudella 


de Montsant. Foto Arxiu 
Bibliografia consultada Carrutzxa. Ca. 1950. 


AMIGÓ, R.: Materials per a Vestudi dels noms 
de lloc i de persona, i de renoms, del terme 
de Reus. Reus, 1988. 

DIVERSOS AUTORS: Papers estratègics. Núm. 6. 
Reus: Ajuntament de Reus, març de 2005. 

DIVERSOS AUTORS: L'elixir daurat. Reus, 2002. 


Notes 


1. DIVERSOS AUTORS: Papers estratègics. Núm. 6. Reus: 
Ajuntament de Reus, març de 2005. 

2. AMIGÓ, R.: Materials per a l'estudi dels noms de lloc i de 
persona, i de renoms, del terme de Reus. Reus, 1988 

53. DIVERSOS AUTORS: L'elixir daurat. Reus, 2002 


Resse, núm.40 Q DOSSIER 


Jordi Martí Font 


CO DELS PASSOS, QUAN EL 


ENY ESSORRA LA RAUXA 
L'OBLIT DE L'ANARCOSINDICALISTA 


EUSENC :OANi GARCI 


George Orvvell descrivia a 1984 els diversos 
procediments del Gran Germà per controlar 
el present reconstruint constantment la his- 
tòria dels seus súbdits. La seva novel-la ana- 
va evidentment dirigida a desemmascarar 
els mecanismes de control que l'estalinisme 
estava desenvolupant a la URSS i que posa- 
ven en perill la credibilitat de la Revolució 
Socialista a tot el món, de la qual Orvvell era 
un ferm defensor. Des d'aleshores, les vacu- 
nes contra les manipulacions històriques per 
part de qui mana no han deixat de créixer i 
multiplicar-se. Tot i així, davant alguns fets 
concrets de la nostra realitat més immediata 
no puc estar de preguntar-me si encara hem 
de buscar-ne més, si encara hem de trobar- 
ne més, si encara ens manquen vacunes 
contra la manipulació en forma d'oblit per 
no passar a ser uns perfectes ignorants del 
nostre passat o d'una part d'aquest. 

La majoria de personatges històrics relle- 
vants són recordats amb actes institucionals 
a les ciutats on van néixer. Reus no n'és una 
excepció. Així, els reusencs i les reusenques 
que han desenvolupat tasques polítiques de 
primer nivell, han excel-lit en el camp artístic 
o han deixat la seva empremta en la història 
reben homenatges municipals en forma de 
places, estàtues, anys dedicats, etc. 

Tots2 No. Hi ha un personatge que ha pas- 
sat "desapercebut" per al govern progressista 
de la ciutat format pel PSC, ERC i ICV-EUiA. 
És el cas de Joan Garcia Oliver, un dels prin- 
cipals caps visibles de la Confederació Naci- 
onal del Treball en l'àmbit estatal i destacat 
"polític", amb totes les contradiccions que 
aquesta paraula arrossega aplicada a un 
anarquista, durant els anys de la República i, 
sobretot, de la Guerra Civil, quan va arribar a 
ser el cap visible del Comitè de Milícies Anti- 
feixistes de Catalunya i posteriorment el mi- 
nistre de Justícia del Govern de VEstat amb 
Largo Caballero. 

OL'VER 


Sí, és cert que l'any 2001 se li va dedicar 
un carrer en un dels polígons industrials, 
ben allunyat del centre de la ciutat. Per a ell 
encara hauria estat massa, ja que, malgrat el 
seu ego desbordant, Garcia Oliver odiava el 
poder instituit en forma d'Estat, organitzat 
al voltant dels diners i de la política, i espe- 
ro que fins i tot un article com aquest no li 
hagués agradat gaire. Tot això, però, no és 
motiu perquè la segona persona més trans- 
cendent de Reus i de bona part del Camp 
de Tarragona en l'àmbit polític estatal i na- 
cional —la primera és el general Prim, sense 
cap mena de dubte, almenys pel que fa a 
Reus- no fos recordat en el centenari del seu 
naixement, que es va esdevenir precisament 
el gener de 2002. 


L'anarcosindicalista 


Nascut el 19 de gener del 1902 a Reus, Joan 
Garcia Oliver era fill d'un paleta, en una 
família tan pobra que als vuit anys ja es va 
veure obligat a treballar per deixar de patir 
gana i als setze, es va traslladar a Barcelona 
per buscar-se la vida, principalment treba- 
llant com a cambrer, una professió que ja 
havia exercit a Reus durant uns quants anys. 
A Barcelona, ràpidament va ser empresonat 
a la Model per les seves activitats sindicals 
en el si del sindicat majoritari dels obrers 
catalans, la Confederació Nacional del Tre- 
ball (CNT). L'any segúent, amb només divuit 
anys, la CNT el va enviar a Reus en qualitat 
de representant clandestí per estendre Vorga- 
nització sindical i consolidar les estructures 
confederals al Camp, al Priorat i a la Ribera 
d'Ebre. Allí mostrà les seves dots com a diri- 
gent, organitzant els obrers dins la Confede- 
ració i participant en diversos conflictes amb 
la patronal en els quals va destacar com a 
negociador. 

Defensor sempre de l'enfrontament direc- 
te amb el poder, no dubtà al llarg de la seva 
vida a participar en grups d'acció directa 
com Los Solidarios i Nosotros —amb Durruti 
i Ascaso— en uns anys en què els terroristes 
pagats per la patronal catalana organitzats 
en l'autoanoment Sindicat Lliure es van de- 
dicar a assassinar tants dirigents obrers com 
van poder. Grups com Nosotros van possibi- 
litar una certa autodefensa, tot i el refús que 
van provocar entre alguns grups de treballa- 
dors pel seu recurs constant a la violència i a 
combatre els atemptats amb més atemptats. 
De 1917 a 1925, a Barcelona, els pistolers de 
la patronal van arribar a assassinar 440 tre- 
balladors, mentre que els grups d'obrers van 
fer 218 víctimes. Entre els treballadors morts 
hi havia els dirigents Francesc Layret i Sal- 
vador Seguí. Molts dels nous dirigents con- 
federals sorgiren d'aquests grups d'afinitat 
que s'enfrontaven a la patronal amb les seves 
mateixes armes. 

Entre atemptats, persecucions, tortures i 
presó, la seva vida va anar adquirint caires 
èpics entre els obrers de Catalunya i, aviat, 
també entre els de la resta de l'Estat que ve- 
ien en el sindicalisme revolucionari i en les 
accions d'homes com Garcia Oliver i Durruti 
una possibilitat d'enfrontament a un sistema 
que perpetuava segles de domini i explota- 
ció. 

En un dels seus exilis, a París, entrà en 
contacte amb Francesc Macià, qui va oferir- 
li responsabilitats militars en la revolta que 
projectava des de l'exili amb una invasió de 
Catalunya per Prats de Molló per proclamar 
l'Estat català. El de Reus va dir-li que ell 
no es veia com a cap d'un exèrcit i que un 
antimilitarista com ell a l'únic que es podia 
disposar era a organitzar un sistema de guer- 
rilles. Estant-se a París mateix, hi preparà 


un atemptat contra els reis d'Espanya que 
hi anaven de visita, però va ser descobert i 
s'acabà refugiant a Brussel-les. Quan tornava 
clandestinament a lEstat espanyol, el van 
detenir i va ser enviat al penal de Burgos, on 
proclamà la República amb els altres presos 
amotinats el dia abans que es fes de forma 
oficial, el 14 d'abril del 1951. Caminant, sor- 
tí en direcció cap a Reus i hi arribà enmig 
d'una festassa per celebrar larribada del 
nou règim. En veure qui eren els qui cele- 
braven l'arribada de la República, la burge- 
sia il-lustrada i federal, va corroborar la seva 
opinió que aquell tampoc seria un règim de 
llibertat per als treballadors. 

La seva proposta d'organització social es 
va anar configurant durant aquests anys dins 
del que ell anomenava comunisme llibertari, 
un programa anarquista que la CNT assu- 
miria com a propi al Congrés de Saragossa 
el 1956 però que, abans, ja s'havia intentat 
aplicar a través d'aixecaments diversos a 
Fígols i al Baix Llobregat, en experiències 
revolucionàries que van ser aixafades amb 
sang per l'exèrcit. Dins la CNT, la seva pos- 
tura va passar a ser majoritària malgrat els 
trencaments que va suposar, sobretot amb el 
grup dels anomenats Trentistes, encapçalats 
per Joan Peiró i Àngel Pestafia, que finalment 
tornarien a les files de la Confederació just 
abans de la Guerra Civil. Garcia Oliver pen- 
sava que una revolució consistia a trencar 
tots els frens (jurídic, polític, econòmic...), la 
qual cosa suposava que s'enviava la societat 
cap a l'infinit i s'establia quelcom semblant 
a la bogeria, i que la feina dels revoluciona- 
ris era precisament la de tenir preparats els 
nous frens, convertint-se aleshores necessà- 
riament en reaccionaris, no en contrarevolu- 
cionaris, amb noves propostes de família, de 
justícia, de política... 


García Oliver, a 
l'esquerra de la 


fotografia. 

L'1 de maig de 1956, segons explica 
al llibre que recull les seves memòries El Eco 
de los pasos, de Ruedo Ibérico, ell mateix va 
crear la bandera roja i nega, que seria el sím- 
bol des d'aleshores de l'anarcosindicalisme i 
d'altres moviments revolucionaris arreu del 
món. Davant l'arribada al poder de règims 
feixistes i nazis a Europa i la previsible cai- 
guda de l'Estat espanyol en una dictadura 
militar de la mateixa índole, Garcia Oliver 
promogué els anomenats quadres de defen- 
sa confederal, organitzats per a pràctiques 
paramilitars que ell anomenava eGimnàstica 
revolucionària: i que servirien en el futur per 
fer front a l'aixecament feixista, que els anar- 
quistes veien molt proper. 

Però quan la figura de Garcia Oliver 
pren més volada és a partir del 19 de juliol 
de 19536. És aleshores quan, després de la 
sublevació militar al Marroc, el poble es fa 
Pamo del carrer a Barcelona i ell pot dir la 
frase que tota la vida havia volgut dir: "Amb 
Pexèrcit, sí que es pot". El domini anarcosindi- 
calista de la situació és total i això porta el 
mateix Lluís Companys, president de la Ge- 
neralitat, a dir als membres de la CNT que 
Catalunya els ho devia tot. Davant la situació, 
el de Reus proposa a la Confederació "anar 
per totes", és a dir, implantar el comunisme 
llibertari. Però ni el sindicat ni tan sols la 
FAI no el segueixen i prefereixen crear un 
òrgan de gestió de la Revolució que inclourà 
els partits d'esquerra i catalanistes junt amb 
els sindicats obrers i camperols, és el Comitè 
de Milícies Antifeixistes. Garcia Oliver és el 
cervell d'aquesta solució que, de fet, durarà 
només uns mesos però que a poc a poc va or- 
ganitzant la vida a Catalunya durant els pri- 
mers mesos de la Revolució i de la Guerra. 

Dins del Comitè, pren la màxima respon- 
sabilitat de dirigir el Departament de Guerra, 
dins del qual va iniciar les indústries per al 
front i va crear VEscola de Guerra, els Con- 
sells d'Obrers i Soldats i un servei d'espionat- 
ge. També va lluitar al front d'Aragó amb la 
columna Los Aguiluchos i, un cop dissolt el 
Comitè, va ser el secretari de Defensa del Go- 
vern de la Generalitat. 


Un expresidiari ministre de Justícia 


Al novembre del 1936, Garcia Oliver és no- 
menat ministre de Justícia de la República 
espanyola. Havia passat prop de catorze anys 
de la seva vida empresonat, durant els quals, 
a base de molta lectura, s'havia convertit en 
un expert en questions jurídiques. Però el 
nomenament no va agradar gairebé a ningú. 
Per una banda, el Moviment Llibertari veia 
traida la seva tradicional oposició a VEstat 
amb l'entrada d'un dels seus membres més 
destacats en el Govern, mentre que, per Val- 
tra, els republicans moderats no entenien 

com un expresidiari com ell podia ser ara el 
nou ministre de Justícia. 

El seu pas pel Ministeri va ser dels que 
deixen empremta ja que en el poc temps que 
hi va ser va fer una profunda reforma judici- 
al. Així, va fer una llei per facilitar l'adopció 
immediata d'infants orfes a consequència de 
la guerra, un tràmit que en aquell moment 
podia arribar a durar fins a deu anys, va do- 
nar la nacionalitat espanyola als jueus sefar- 
dites, perseguits per Hitler, va legalitzar tots 
els matrimonis que s'havien fet al marge de 
la llei, va donar igualtat real jurídica als ho- 
mes i a les dones, que fins aleshores no era 
total, va regular els tribunals populars, va 
eliminar els antecedents policials per delictes 
polítics, i va crear alternatives a la presó com 
a forma de càstig per als transgressors de la 
llei, amb la creació de ciutats penitenciàries 
per als presos comuns i camps de treball per 
als polítics. En el seu discurs d'obertura de 
Pany judicial de 1957, va justificar les seves 
estades a la presó durant la dictadura, la mo- 
narquia i la república dient que fels bisbes, 
els generals, els milionaris, en fi, tota aquesta 
Xxurma que s'ha aixecat contra l'Espanya po- 
pular i proletària, mai no van anar a presidi. 
Ha passat el que havia de passar: que el pre- 
sidi, la presó, el pres, s'ha aixecat en contra 
dels seus carcellers majors, en contra dels 
qui a través de tots els temps ens van tenir 
oprimits i ens van haver de jutjar". 

La seva estada al capdavant del Ministe- 
ri es va acabar amb els Fets de Maig del 57, 
durant els quals va ser un dels dirigents ce- 
netistes, junt amb Frederica Montseny, que va 
aconseguir acabar amb els enfrontaments a la 
rereguarda entre comunistes i anarquistes. 

Després dels Fets de Maig, amb la CNT 
molt tocada, refusà ser el nou conseller de 
Serveis Socials de la Generalitat, càrrec per 
al qual ja havia estat nomenat. Tornà a de- 
dicar-se plenament a les tasques d'organitzar 
el sindicat, preparant un pla per dotar els 
anarquistes andalusos d'armes per tal que 
organitzessin una guerrilla amb el nom de 
Los Camboiros a la rereguarda franquista, 
un pla que no va poder portar a terme perquè 
no li va ser aprovat. 

Lluità fins al darrer moment de la cai- 
guda de Madrid i, un cop perduda la guer- 
ra, continuà la lluita contra el franquisme 
i contra Franco a través de la CNT i d'una 
organització específica anomenada Defensa 
Interior. Es va exiliar a Suècia i, finalment, 
va establir-se a Mèxic, a Guadalajara, on va 
morir el 1980. La seva darrera obra tingué 
forma de llibre. L'editorial Ruedo Ibérico li 
publicà les seves memòries sota el títol d'El 
eco de los pasos, sis-centes cinquanta pàgines 
de vivències subjectives però també autocrí- 
tiques, avui també oblidades, en un oblit que 
cada cop és més incomprensible. 

Prou oblitl 


Ni Reus ni el Camp ni els Paisos Catalans 
no poden mantenir més la ignorància sobre 
Garcia Oliver, perquè a totes i a tots ens cal 
airejar els fantasmes que el silenci ha cons- 
truit i la història ha oblidat. Les facultats 
d'Història, els professors i els historiadors 
de la Universitat, cal que trenquin el silenci 
al voltant de Garcia Oliver. I que consti que 
amb això no vull dir que lhaguem de lloar, 
que l'haguem de pujar a dalt d'un altar, que 
li haguem d'aixecar una estàtua ni res d'ai- 
XÒ, no. Només demano que la història i els 
referents es posin al seu lloc i no es man- 
tingui durant més temps aquesta memòria 
selectiva que ha esborrat del passat allò que 
no interessa a segons qui —tal com he fet jo 
mateix en la petita biografia d'aquest article— 
, per decència i per dignitat històrica. Que 
se'n parli i que es posi en dubte tot el que de 
fosc hi ha a la vida de Vanarcosindicalista 
reusenc, al costat de tot el que de lluminós 
també hi ha. Que s'apliqui la ciència, en 
definitiva, sobre les seves ombres i les seves 
clarors, però que s'acabi Voblit. 

Per un altre costat, els polítics de Vesquer- 
ra plural, els sindicalistes de totes les tendèn- 
cies, les treballadores i els treballadors de 
Catalunya i del món sencer no ens podem 
permetre el luxe d'oblidar la utopia feta re- 
alitat que suposa el record d'aquest reusenc 
universal, que continua sent més conegut a 
les universitats nord-americanes i franceses 
que a les de l'Estat espanyol, que continua 
sent un oblidat gràcies al Gran Germà real, 
victoriós aquest cop en la feina de reescriure 
la història, però del qual totes i tots ja en for- 
mem part, una mica més cada dia. 

Jaume Renyer Alimbau 


Fa uns anys, dinant amb un bon amic i diri- 
gent d'ERC, parlàvem de política internacio- 
nal quan, en sec, va afirmar que no se sentia 
vinculat al bloc occidental sinó a tots els 
pobles oprimits d'Europa i d'arreu. Jo li vaig 
fer observar que no és incompatible sentir- 
se part de la civilització occidental i estar a 
favor dels pobles sense estat propi. La con- 
versa va continuar entortolligada i va acabar 
sense conclusions compartides. Aquesta 
anècdota em va fer reflexionar sobre la 
manca d'una reflexió permanent i d'una es- 
tratègia internacional pròpia per part de les 
forces polítiques que aspiren a la sobirania 
de Catalunya. Una de les primeres questions 
a abordar és saber quin paper juguem com a 
país en el context geopolític on estem ubicats 
econòmicament, culturalment i militarment. 
Inicialment, podríem dir que els Paisos Cata- 
lans som al quadrant euromediterrani nord- 
occidental però a partir d'aquesta constatació 
física les actuacions exteriors a seguir en 
funció dels nostres objectius d'alliberament 
nacional estan encara per definir. Aquestes 
ratlles pretenen ser una aportació al debat 
estratègic pendent. 

La noció d'eOccidentb avui ja no està lli- 
gada necessàriament a la dimensió geoes- 
tratègica del terme sinó, fonamentalment, a 
valors ètics i polítics que tenen com a centre 
la dignitat i la llibertat de la persona, ja sigui 
considerada com a individu, ja sigui integra- 
da en un col-lectiu. Altres cosmovisions te- 
nen el seu eix en la religió, Vestat o la natura, 
però Occident ha construit els seus sistemes 
polítics a partir del respecte a la persona i 
per això ha anat teixint garanties jurídiques 
que la protegissin del poder polític, econò- 
mic i religiós. Per aquest motiu la civilització 
occidental resulta atractiva a molts grups de 
persones i pobles que viuen immersos en 
altres sistemes de valors dels quals voldrien 

ISRAEL i OCCDENT 


fugir o que voldrien adaptar als referents que 
els arriben d'Occident. 

Quins són els pilars d'Occident2 Al meu 
criteri tres: Europa, els Estats Units d'Amè- 
rica i Israel. Però no formen entre Si un sis- 
tema polític cohesionat i compartit amb un 
sentit col-lectiu de pertinença. Sense coinci- 
dir amb les tesis de Huntington sobre el xoc 
de civilitzacions, ni amb la seva classificació 
arbitrària i fragmentària respecte al nombre 
de civilitzacions existents, aquest analista 
nord-americà sí que va ser dels primers a 
preveure que els nous conflictes de Vetapa 
posterior a la guerra freda serien d'arrel cul- 
tural. Per contra erra, entre d'altres punts, en 
circumscriure l'eix del món occidental en 
el pol americà des del qual ell veu el món i 
en menystenir la cultura jueva com un dels 
seus components bàsics. Més encara, hi ha 
molts intel-lectuals que no inclouen Israel 
en el camp occidental i el veuen com una 
emanació tardana del colonialisme europeu, 
tot i que avui el considerin com un estat tu- 
telat pels americans. Europa, que podria ser 
el motor intel-lectual d'Occident, està encara 
pendent de recuperar-se després d'un segle 
vint que ha vist néixer al seu sòl ideologies 
totalitàries com el comunisme, el feixisme i 
el nazisme que compartien el tret comú de 
ser autodestructives i radicalment contràri- 
es als valors occidentals, que —com ja he dit 
anteriorment- rauen en el valor atorgat a 
la persona i la seva dignitat. La democràcia 
parlamentària, en diversos graus d'efectivi- 
tat, és el sistema imperant en la majoria de 
paisos occidentals però s'està consolidant un 
dogmatisme que limita el desenvolupament i 
el progrés dels sistemes polítics vigents cap 
a fórmules respectuoses amb la globalitat 
de drets humans individuals, socials i naci- 
onals que s'han anat gestant des del final de 
la Segona Guerra Mundial ençà. L'integrisme 

d'estat que avui impera en el procés comu- 
nitari de construcció de la Unió Europea és 
una noció jacobina i totalitària, certament 
sense els aspectes brutals de les altres ide- 
ologies esmentades anteriorment però que 
desvirtua la noció central de la persona, in- 
dividual o col-lectivament considerada, com 
a eix del sistema polític per substituir-la per 
l'estat com a subjecte fonamental de Pordre 
institucional europeu. Aquest fenomen no 
s'aprecia als EUA ni a Israel on, amb di- 
versos matisos, el centre és la comunitat de 
persones, sense que l'estat tingui una vocació 
opressiva sobre la comunitat com s'aprecia 
a Europa. A aquesta percepció som molt 
sensibles els catalans, un poble sense estat 
propi que, per sortir d'aquesta situació, ne- 
cessitem un feix de valors important sobre 
el qual bastir un projecte polític nacional 
capaç d'articular la majoria social en un país 
pluricultural com ha esdevingut el nostre. El 
referent d'Israel ens serveix en molts sentits. 
L'Estat d'Israel és un model de convivència 
complexa no solament entre jueus de moltes 
procedències sinó amb les altres comuni- 
tats que l'integren: drusos i àrabs fonamen- 
talment, i, tot i la violència que ha marcat 
Pevolució de VEstat des del seu naixement, 
han arribat a fer compatible la garantia de 
la continuitat del poble jueu amb la preser- 
vació de les altres identitats. Però a més, en 
la personalitat col.lectiva dels catalans ocupa 
un lloc preferent un estil de forma de vida 
sense ostentació, reservat, amb sentit cívic 
de comunitat que ens aproxima a la menta- 
litat jueva. Valors com el del treball o el pacte 
entre poder i comunitat que caracteritzava el 
nostre sistema de dret públic fina al 1714 són 
també propers al sistema de valors que im- 
peren en la societat israeliana actual. I també 
la consideració de la llengua com a valor col- 
lectiu fonamental. En canvi predomina entre 
nosaltres una mena de pautes de pensament 
políticament correcte que s'alimenta de les 
segueles del tardocomunisme i Vespanyo- 
lisme pretesament il-lustrat que manté glo- 
balment una actitud sectària envers l'Estat 
d'Israel i el poble jueu en general. No sempre 
ha estat així a Catalunya, ja que el naixement 
d'Israel el 1948 i la seva evolució posterior 
fins als anys seixanta va ser seguida amb 
interès pels cercles catalanistes i progressis- 
tes del nostre país. Però la feblesa de l'espai 
polític nacionalista i d'esquerres durant la 
transició va comportar també la sucursalit- 
zació del pensament i les actituds polítiques 
que han desembocat en la manca de política 
exterior pròpia a l'alçada de les necessitats 
d'una nació sense estat que aspira a tenir-ne 
un de propi. 

En conclusió, una de les primeres tas- 
ques a fer des dels cercles culturals, polítics 

i econòmics amb voluntat nacional catalana 
és bastir una línia d'actuació que ens doni 
a conèixer com a país en el marc de civilit- 
zacions que ens és propi, sense sectarismes 
ni falsos progressismes, amb esperit crític i 
voluntat d'entesa. I pel que a Israel pertoca, 
toti defensar el dret dels palestins a tenir un 
estat propi, la nació jueva ha de ser un po- 
ble amic i el nostre referent a llevant, ja que 
d'aquest manera també marquem diferències 
amb els estats espanyol i francès on imperen 
les conductes contràries a Israel i als valors 
de llibertat i pluralisme que aquest Estat re- 
presenta i ens situem en línia amb les pers- 
pectives d'aprofundiment democràtic que ca- 
racteritzen els sistemes polítics més avançats 
del món. 


4. D'ABRIL DE 2005 

Toni Bara - GEPEC - Ecologistes de Catalunya 


En el moment present, quan els més variats 
grups polítics s'afanyen a prometre progra- 
mes, idearis i reptes electorals, i quan en- 
cara és en curs el POUM de Tarragona i la 
seva AGENDA 21, el Pla Territorial del Camp 
de Tarragona, el Pla de Connexions Biolò- 
giques, el Pla Director Urbanístic del Camp, 
etc., des del GEPEC oferim el segient catà- 
leg d'idees, creiem que estratègiques, per tal 
d'elevar el llistó en la planificació i gestió del 
valuós, ingent i interessant entorn natural 
que encara conserva el municipi, i les sub- 
comarques del Baix Gaià i Baix Francolí. 

- Consolidar la CORONA VERDA agrofores- 
tal de Llevant, des del Pont del Diable fins a 
Tamarit, i des dels boscos entorn de l'estació 
de l'AVE-Perafort fins a Sant Salvador i el 
Francolí, tot passant per Mas Enric, el Mèdol, 
el Bosc de la Marquesa i la Platja Llarga, la 
Savinosa..., i alhora evitant que cap amena- 
ça hipotequi la unitat d'aquest cinturó verd i 
que res no trenqui la seva continuitat com a 
connector biològic i paisatgístic entre el Baix 
Gaià i el Baix Francolí. Aquesta acció, pot re- 
presentar una estructura que biogeogràfica- 
ment pot actuar com a referent i ordeni tant 
els espais lliures com el sòl urbà annex. Cal 
planificar decididament amb detall l'abast de 
la CORONA VERDA, dotar-la de la corresponent 
normativa d'ús i gestió, els convenients orga- 
nismes gestors i destinar-hi els pressupostos 
necessaris per a la rehabilitació ambiental, 
el manteniment i la promoció. 

- Consolidar la preservació de la conca 
del riu Gaià, el litoral associat i la seva mar 
(el nostre segon riu) tot reclamant el seu 
cabal i règim ecològic, valoritzant la funció 
com a oasi natural que ordena i fa de fronte- 
ra urbanística amb la regió metropolitana de 
Barcelona, i com el principal connector bio- 
lògic de les comarques de Tarragona, de pri- 
mer ordre, entre el litoral i Vinterior del país: 
connecta la Mediterrània, a través del Tar- 

ragonès-Alt Camp-Baixa Segarra-Solsonès, 
amb el Pirineu mateixi Cal subscriure i im- 
pulsar el Parc eco-històric de la Marca de 
les Terres del Gaià com un conjunt d'enti- 
tats i persones que ja Pestem implementant 
mitjançant les Declaracions de Renau i de 
Querol, acordades recentment, amb l'horitzó 
de continuar el procés iniciat de cerca de con- 
sens arreu dels pobles de les Terres del Gaià. 
Tarragona no hi pot faltarl 

- Evitar innecessari passeig projectat a la 
platja Llarga i, al contrari, naturalitzar el seu 
paisatge tot restaurant els hàbitats naturals, 
tant de duna com de rereduna i d'aiguamolls. 
La platja Llarga de Tarragona encara manté 
la seva idiosincràsia com a espai natural i cal 
conservar-lo coherentement tal i com es re- 
clama, desclassificant els Plans Parcials an- 
nexos per tal d'assegurar-ne la pervivència. 

e Compatibilitzar la conservació de 
l'entorn natural del morrot de la Rabassa- 
da-Savinosa-Cala Romana amb el centre 
universitari projectat, i ordenar i recuperar 
ambientalment i paisatgística tot Pespai. 

- Mantenir el cementiri fracassat vora el 
Llorito com a zona verda d'esbarjo i arran- 
jar-hi com cal una Àrea Forestal Recreativa 
dotada de serveis —taules, papereres, fogons, 
fonts, sanitaris...—, cal que sigui un equipa- 
ment principal que absorbeixi les necessitats 
socials de lleure en respectuós contacte amb 
la natura. 

e Mantenir la zona esportiva del Gimnàs- 
tic i la Ciutat Esportiva de Llevant, i emmar- 
car aquesta com una àrea d'influència i tran- 
sició vers la CORONA VERDA. 

- Alliberar la zona de Mas d'en Pastor- 
Rodolat del Moro, Mas d'en Sorder, Mèdol- 
Mas d'en Jover-la Móra 2, la Budellera, Mas 
Rabassa, i els ja Plans Parcials 27 i 28 rere la 
Platja Llarga, i tots aquells espais agroforestals 
sobre els que actualment es planifica la urba- 
nització, i integrar-los lògicament a la CORONA 

VERDA, en coherència amb el conveni signat 
recentment COMPTE ENRERE 2010 entre l'Ajun- 
tament de Tarragona i la UICN, i d'acord amb 
altres entitats ambientalistes. 

En aquest sentit són preocupants les 
pretensions actuals de crear nous nuclis 
confrontats amb el medi natural, així com 
l'extensificació d'algunes urbanitzacions ja 
assentades, model obsolet de creixement ab- 
solutament insostenible i depredador de ter- 
ritori, degradador de l'espai natural, bosc o 
conreus i, en definitiva, del paisatge. En són 
exemples indiscutibles el recreixement pre- 
tès de la urbanització del Rodolat del Moro 
o la Móra 2, aquesta darrera amb pendents 
superiors al 2000 i amb una part considerable 
afectada pel darrer incendi de la zona, fets 
que n'impossibiliten la requalificació segons 
la legislació actual. Tanmateix, les raons es- 
grimides des de l'equip de govern municipal 
són injustificables: per poder dotar de serveis 
de transport als veins actuals no paga la pena 
la pèrdua d'un espai natural i, evidentment, la 
seva finalitat no justifica els mitjans. 

e Urbanitzar correctament i de forma 
sostenible Terres Cavades, modèlica- 
ment, amb habitatges sostenibles de 3-4 
plantes, amb sistemes d'estalvi energètic, 
d'aigua i llum, amb petites zones verdes 
comunitàries... Realment una zona de 
creixement natural, de forma compacta 
amb el nucli urbà que, a mig termini, 
s'endevina com un continuum des de 
Sant Pere i Sant Pau a Tarragona ciutat. 
Créixer lleugerament, biogeogràficament 
i urbanísticament, vers la zona de Terres 
Cavades és racional i lògic, malgrat tot, 
però, aquest és també un procés que a 
priori ha d'obtenir la necessària accepta- 
ció social i acord amb el veinat actual. 

- Conservació de la part baixa del come- 
llar de Terres Cavades com a gran zona verda 
del pertinent Pla Parcial a planificar de nou, 
i amb la funció de nexe d'unió principal de 
la zona del Llorito —i de la CORONA VERDA en 
general— amb la pròpia ciutat: una zona ver- 
da relativament lineal a modus de corredor 
verd ciutat-camp de forma directa. Aquest 
encara constitueix un territori amb significa- 
tius valors ambientals, amb una profunditat 
important de terra fèrtil, que manté una gran 
potencialitat de recuperació ambiental i que 
podria absorbir gran part de les necessitats 
socials de contacte respectuós amb la natura 
i de lleure de la població de Tarragona. 

e Preservació específica del paratge de les 
coves del Llorito i el seu entorn, un extens 
espai natural que acull valors significatius 
tant naturalístics com paisatgístics, històrics 
i socials. 

e Recuperar els diversos trams abando- 
nats de l'antiga carretera del Pont d'Armen- 
tera, passat Sant Pere i Sant Pau, com a mira- 

dors paisatgístics vers el paratge de les coves 
del Llorito, les muralles de la ciutat i la mar 
Mediterrània. 

- Conservació general, en qualsevol pla- 
nejament urbanístic, de les àrees de sòl fèrtil 
de potència significativa, com els comellars, 
concentrant-ne les transformacions urbanís- 
tiques a les parts de terreny més magre com, 
per exemple, sobre les pedreres del Llorito o 
sobre antics abocadors. 

e Derivar els grans creixements de la ciu- 
tat vers el triangle Tarragona-Reus-Vilase- 
ca, i ordenar i rehabilitar, amb dignitat i de 
manera decidida, el barris de Ponent, amb 
operacions clares de cirurgia urbanística, 
tot potenciant les grans zones verdes com a 
referents i nexes d'unió de les diferents àrees 
urbanes i preveient-hi mitjans de transport 
col-lectiu eficients. 

- Engegar el TRAMCAMP i realitzar una 
promoció clara d'altres sistemes col- 
lectius alternatius de transport, com ara 
la creació d'una moderna xarxa de car- 
rils bici. 

- Establir un servei de transport públic 
mancomunat per a tots pobles del Baix 
Gaià i rodalies, i estudiar les possibilitats 
d'un mitjà tipus TRAMCAMP 0 autobús eco- 
lògic. A Renau, en aquest cas, el transport 
públic és una clara mancança ja el dia 
d'avui, i un dels pretextos de lalcaldia 
actual per créixer i multiplicar el poble, 
insosteniblement, i assolir llavors servei 
d'autobús, etc. 

e Recuperar l'antiga via de Roda-Reus 
com a VIA VERDA, i que esdevingui una nova 
eina d'unió i promoció per tal de vitalitzar 
socialment i turística la zona del Baix Gaià- 
Baix Francolí, tot conferint una marca signi- 
ficativa de qualitat de vida i mediambiental. 

- Connexió de TOTA la xarxa aigúes re- 
siduals cap a les pertinents depuradores i 
creació, si cal, de noves per tal de possibilitar 


drea on se situaria la 
eMóra 2v, on tanmateix 
es pot apreciar la zona 
afectada per Vincendi 
forestal pretèrit. 

el sanejament en origen i la reutilització. És 
realment patètic comprovar com en ple segle 
XXI, en el marc d'Europa, la Riera de la Bo- 
ella, per aquest cas concret, resta com una 
simple claveguera a Vaire lliure que travessa 
impunement la carretera N-540 i el Complex 
Educatiu de la Universitat Laboral, i desem- 
boca a la mar Mediterrània. Paradoxalment, 
increiblement, la platja de la Pineda de Vila- 
seca recull guardons i mèrits, i... 

e Recuperar com a espai seminatural 
Pentorn del Riu Clar, dotar-lo de suficient 
amplitud i recuperar Vantiga llera al pas pels 
barris, amb vegetació autòctona caracterís- 
tica d'aquests hàbitats riberals, i arranjar-hi 
itineraris naturalístics. 

e Naturalitzar els grans jardins urbans 
com la punta del Miracle, el Camp de Mart, 
el parc de la Ciutat, entre Campcelar-Bonavis- 
ta, etc., amb planta autòctona de refugi-nidi- 
ficació-comestible, caixes-niu, menjadores 
per ocells i esquirols, punts d'aigua, rocalles 
que possibilitin l'establiment de caus, acota- 
ment de zones de tranquilitat per a la fauna, 
etc., i equipar-los amb rètols interpretatius. 

e Naturalitzar coherentement els ecosiste- 
mes de ribera del Francolí al pas confrontat 
amb la ciutat, tot millorant-ne paisatgística- 
ment l'entorn, amb aportació de substracte 
intersticial a les esculleres, el recobriment 
amb malles geotèxtils i sembra d'herbàcies 
autòctones, Pestaquillat amb espècies helofí- 
tiques, arbustives i arborescents pròpies dels 
ecosistemes riberals... Cal fixar i estabilitzar 
els marges riberencs, de manera lògica, tal i 
com s'ha evidenciat darrerament. 

- Restaurar els ecosistemes de ribera del 
Francolí aigúes amunt del pas pel nucli urbà, 
mitjançant la reforestació dels boscos de 
ribera estructurats en comunitats forestals 
d'albereda, salzeda, baladrar, tamarigar, etc. 
Crear d'àrees de tranquil-litat per a la fauna, 
bassals, illes i platgetes fluvials, posaders i 
talussos de nidificació, etc., paral-lelament a 
la disposició equipaments d'educació ambi- 
ental integrats. 

- Engegar els pertinents Plans Tècnics 
de Gestió i Millora Forestal amb Objectiu 
Protector arreu dels boscos de Tarragona, 
de forma que, mitjançant aclarides selectives 
de pins i altres espècies piròfites de brolla, es 
potencii eficaçment la maduració dels boscos 
del municipi cap a alzinars, o bé màquies i 
rouredes. aquestes són les comunitats vege- 
tals autòctones del país, molt més estables i 
resistents a pertorbacions com els incendis 
forestals o les plagues de processionària. 

- Engegar Plans Tècnics de Gestió de 
Fauna de les espècies exigúes, en especial 
conills i llebres, perdius i guatlles, rapinyai- 
res, mamífers carnívors i rats-penats, amfi- 
bis i rèptils, etc. Caldrà recuperar corredors 
i restablir passos de fauna a través de les 

nombroses infraestructures lineals que frag- 
menten i aillen les poblacions animals (AP-7, 
N-340, ferrocarrils). 

- Endegament de Plans de Conservació 
del Patrimoni Històric Agrícola i Antropolò- 
gic: barraques de pedra seca, marges, cocons 
i aljubs, masos... 

e Recuperar basses o crear-ne de noves 
que, naturalitzades, poden oferir múltiples 
objectius: servei contra incendis, pel rec de 
goteig i l'abeurada de bestiar, pels amfibis 
—amenaçats a escala mundial— i la fauna en 
general. 

- Adquirir com a patrimoni públic el Bosc 
de la Marquesa i el Mas Grimau, amb la im- 
plicació del Ministeri de Medi Ambient, la 
Generalitat i lAjuntament, sense deixar de 
banda fundacions. 

e Reconstruir i rehabilitar Mas Grimau 
com a equipament públic de referència per 
a l'espai protegit del Bosc de la Marquesa, 
i que esdevingui així un immillorable eco- 
museu i centre d'interpretació, equipat amb 
un jardí botànic situat a la nau adjunta —on 
s'hi conserva la savina litoral més gran de 
Catalunya, catalogada com a monumental 
per la Generalitat-, i recuperar la torre de 
defensa annexa com a mirador paisatgístic 
i punt de guaita contra incendis, que podria 
acollir a més a més l'oficina de gestió de Pes- 
pai i una estació biològica. 

- Ordenar el lleure a les zones forestals, 
amb programes específics d'educació ambi- 
ental dirigits a les escoles i a la població en 
general, amb personal especialitzat, itinera- 
ris i equipaments. 

e Sistematitzar la vigilància dels espais 
lliures, tant els jardins com els espais na- 
turals, amb Consergeria de Camp, personal 
amb perfil adequat per a desenvolupar al- 
hora les funcions de vigilants i educadors 
ambientals, i de realitzar el precís seguiment 
naturalístic dels nostres espais naturals. 

Sobre aquestes i d'altres questions, el GE- 
PEC disposa d'extensa informació tècnica 
i naturalista que de ben segur pot resultar 
d'interès per a engegar una planificació ter- 
ritorial i ambiental de qualitat, veritablement 
participada, al municipi de Tarragona, la 
qual oferim a totes aquelles persones i en- 
titats interessades en la millora del nostre 
entorn, a les diferents agrupacions polítiques 
i responsables municipals, així com a Pad- 
ministració territorial i mediambiental de la 
Generalitat i al seu personal tècnic. 


ToNr BARA, biòleg 


abaraQxtec.cat 

El passeig a la Platja Llarga, de facto: la 
pròpia sorra de la platjal 


Àmbit possible de la CORONA VERDA 
del llevant tarragoní agroforestal 

